Samstarf heildarsamtaka á vinnumarkaði ( Salek ) Heildarsamtök aðila á vinnumarkaði ( ASÍ , BSRB , BHM , KÍ , Samband sveitarfélaga , Reykjavíkurborg , fjármála - og efnahagsráðuneytið og SA ) höfðu með sér formlegt samstarf um launaupplýsingar og efnahagsforsendur kjarasamninga ( Salek ) á árunum 2013 til 2016 . Fulltrúar heildarsamtakanna fóru í ferð til Norðurlandanna í febrúar 2013 og gáfu í kjölfarið út skýrslu sem ber heitið Kjarasamningar og vinnumarkaður á Norðurlöndum . Í október 2015 undirrituðu þessi heildarsamtök , að undanskildum BHM og KÍ , rammasamkomulag um bætt vinnubrögð við kjarasamningagerðina .